b'\n_START_ARTICLE_\nMagnetoterapija\n_START_SECTION_\nOpis\n_START_PARAGRAPH_\nSilnice magnetnega polja prodrejo do tkiv in celic v na\xc5\xa1em organizmu. V vsaki celici in medceli\xc4\x8dnem prostoru so ioni. Ko ustvarimo magnetno polje, se ioni prerazporedijo tako, da pride do hiperpolarizacije. To povzro\xc4\x8di, da v celico pride ve\xc4\x8d kisika in da se pove\xc4\x8da tvorba energije (ATP \xe2\x80\x93 adenozin trifosfat) v mitohondrijih. Pove\xc4\x8da se tudi izlo\xc4\x8danje strupenih snovi, nastalih pri celi\xc4\x8dnem presnavljanju. Celi\xc4\x8dno delovanje se izbolj\xc5\xa1a oziroma normalizira, odvisno od njenega energetskega stanja._NEWLINE_Pri terapiji magnetne plo\xc5\xa1\xc4\x8dice na bole\xc4\x8dem predelu telesa ustvarijo povi\xc5\xa1ano temperaturo prek bole\xc4\x8dinskih receptorjev v ko\xc5\xbei in zmanj\xc5\xa1ujejo prenos bole\xc4\x8dine v osrednje \xc5\xbeiv\xc4\x8devje. Plo\xc5\xa1\xc4\x8dice, polo\xc5\xbeene na oteklino, le-to vidno zmanj\xc5\xa1ajo._NEWLINE_\xc4\x8casovno je magnetna terapija kraj\xc5\xa1a pri akutnih ter dalj\xc5\xa1a pri kroni\xc4\x8dnih obolenjih.\n_START_SECTION_\nZdravljenje\n_START_PARAGRAPH_\nTerapijo z magneti uporabljamo za odpravo oziroma laj\xc5\xa1anje bole\xc4\x8din, ki jih povzro\xc4\x8dajo vsa degenerativna razgraditvena sklepna vnetja in tista revmatska obolenja, ki po za\xc4\x8detni akutni fazi preidejo v stalno kroni\xc4\x8dno vnetno stanje. Prav tako se uporablja v obdobju rehabilitacije pri po\xc5\xa1kodbah tkiva, zvinih sklepov in zlomih kosti, pri celjenju brazgotin na ko\xc5\xbei, glavobolih in osteoporozi.'